Niklas Kronwall

Niklas Kronwall (født 12. januar 1981) er en svensk tidligere profesjonell ishockeyspiller for den amerikanske klubben Detroit Red Wings i National Hockey League (NHL). Kronwall spilte juniorhockey for Järfälla HC før han skiftet over til Djurgårdens IF Hockey i Elitserien, hvor han vant SM-gull med dem i 2001. Etter å ha blitt draftet debuterte han i NHL i 2003/04-sesongen. Han vant i 2008 Stanley Cup med Red Wings, hvilket gjorde ham til medlem av den prestisjefulle «Triple Gold Club» − spillere som har vunnet VM-gull, OL-gull og Stanley Cup.

Niklas Kronwall er en av NHLs beste tacklere, og han har blitt notorisk for sine tacklinger på åpen is, kjent som «being Kronwalled» («bli Kronwallet»).

Kronwall har også representert Sverige i flere internasjonale turneringer. I 2003 vant han sølv under ishockey-VM, og i 2006 ble han - sammen med Henrik Zetterberg, Mikael Samuelsson, Kenny Jönsson, Ronnie Sundin, Jörgen Jönsson, Mika Hannula og Stefan Liv de første ishockeyspillerne i historien til å vinne OL-gull og VM-gull i samme år. Ved VM 2006, ble han dessuten valgt til turneringens beste back og turneringens MVP.

Han har to brødre: Staffan Kronwall spiller ishockey for Lokomotiv Jaroslavl i KHL og Mattias Kronwall har tidligere spilt for Djurgården J20 Elit.

Referanser

Eksterne lenker 
 

Svenske ishockeyspillere
Ishockeyspillere for Detroit Red Wings
Ishockeyspillere for Djurgårdens IF
Medaljevinnere under Vinter-OL 2006
Deltakere for Sverige under Vinter-OL 2006
Ishockeyspillere under Vinter-OL 2006
Deltakere for Sverige under Vinter-OL 2010
Ishockeyspillere under Vinter-OL 2010
Medaljevinnere under Vinter-OL 2014
Deltakere for Sverige under Vinter-OL 2014
Ishockeyspillere under Vinter-OL 2014
Utenlandske ishockeyspillere i NHL
Olympiske medaljevinnere i ishockey